**தேசிய வேளாண் அறிவியல் கழகம்** (*National Academy of Agricultural Sciences*)(NAAS)  என்பது 1990ஆம் ஆண்டில் நிறுவப்பட்ட இந்திய அரசாங்க நிதியுதவி பெறும் நிறுவனம் ஆகும். இது பயிர் வளர்ப்பு, கால்நடை வளர்ப்பு, மீன்வளம் மற்றும் வேளாண் வனவியல் ஆகிய துறைகளில் ஆராய்ச்சித் தளமாகும். வேளாண் மற்றும் வேளாண் தொழில்துறை சமூகங்களுடன் கலந்துரையாடலில் கொள்கை தொகுப்பாளர்களுக்கான ஒருங்கிணைப்புத் தளமாக செயல்படுகிறது. இதனுடைய செயல் அலுவலகம் புதுதில்லி, பூசாவில் உள்ள தேசிய விவசாய அறிவியல் மையம் வளாகத்தினுள் அமைந்துள்ளது.

சுயவிவரம்
---------

### பார்வை

வேளாண்மை தொடர்பான அனைத்து கொள்கை சிக்கல்களிலும் அறிவியல் சமூகத்தின் கருத்துக்களை வழங்குவதற்கும், திறமைகளை ஊக்குவிப்பதற்கும், அறிவியலில் சிறந்து விளங்குவதற்கும் ஒரு நம்பகமான சிந்தனைக் குழுவாக அங்கீகாரம் பெறுவது, இது ஒரு துடிப்பான பண்ணைத் துறையுடன் தேசிய பொருளாதாரத்தின் வளர்ச்சிக்கு ஒரு சக்திவாய்ந்த கருவியாக அமைகிறது

### நோக்கம்

* சுற்றுச்சூழல் ரீதியாக நிலையான விவசாயத்தை ஊக்குவித்தல்,
* வேளாண் துறையில் தனிப்பட்ட விஞ்ஞானிகளின் சிறப்பை அங்கீகரித்து ஊக்குவித்தல்,
* நாட்டிலுள்ள பல்வேறு நிறுவனங்கள் மற்றும் அமைப்புகளில் உள்ள ஆராய்ச்சியாளர்கள் மற்றும் உலக அறிவியல் சமூகத்துடன் தொடர்புகளை ஊக்குவித்தல்,
* விவசாய ஆராய்ச்சி மற்றும் வளர்ச்சியின் முன்னேற்றத்திற்கான கொள்கை வகுப்பாளர்களை நோக்கமாகக் கொண்ட குறிப்பிட்ட ஆய்வுகளை வெளியிடுதல், மற்றும்
* இலக்குகளை அடைவதற்குப் பொருத்தமான செயல்களைச் செய்தல்.

### வரலாறு

வேளாண் அறிவியல் கழகம் (என்ஏஏஎஸ்) மறைந்த வேளாண் அறிஞர் முனைவர் பெஞ்சமின் பியாரி பால் யோசனை மற்றும் முயற்சியால் தோன்றியதாகும். இந்திய வேளாண் முன்னேற்றத்தில் குறிப்பிடத்தக்கக் கடமையாற்றியவர் பியாரி பால். இந்திய விவசாய கொள்கைகள் குறித்து முடிவெடுப்பவர்களுக்கு உதவுவதற்காக ஒரு அமைப்பினை அமைப்பதற்கான யோசனையை முதலில் முன்வைத்தார் பால் ஆவார். இக்கழகம் இந்தியாவில் விவசாய வளர்ச்சியை நோக்கமாகக் கொண்டதாக இருக்க, இவரது ஆலோசனையைப் பின்பற்றி, 1990ஆம் ஆண்டில் வேளாண்மை மற்றும் தொடர்புடைய அறிவியல் ஆராய்ச்சிக்கு உதவுவதற்கும், வேளாண் விஞ்ஞானிகளுக்கு விவாதங்களுக்கான ஒரு மன்றமாகவும், வேளாண் தத்துவத்தைப் பரப்புவதற்காகக் கருத்தரங்குகள், மற்றும் மாநாடுகளை ஏற்பாடு செய்வதற்கும் வேளாண் கழகம் உருவாக்கப்பட்டது. ஆரம்பத்திலிருந்தே இச்செயல்களை வேளாண் கழகம் மேற்கொண்டுவருகிறது. பெருநிறுவனங்களை இணைக்கும்பொருட்டு *பெருநிறுவன உறுப்பினர்* திட்டத்தையும் இது பராமரிக்கிறது.

திட்டங்கள்
----------

கழகம் ஒவ்வொரு ஆண்டும் முன்கூட்டியே திட்டமிடப்பட்ட பல செயல் திட்டங்களை மேற்கொள்கிறது. இதன் முக்கியச் செயல் திட்டங்கள்:

* காலநிலை நெகிழ் திறன் கால்நடை உற்பத்தி
* இந்தியாவில் சோயா அவரையின் உற்பத்தி குறைவிலுள்ள நோய்க்குறி நீக்குதல்
* இந்தியாவில் நீர்த்தேக்க மீன்வள மேம்பாடு: கொள்கை மற்றும் மேலாண்மை விருப்பங்கள்
* திட்டங்களைச் செயல்படுத்துவதில் துல்லியமான நடைமுறை மற்றும் எளிய அணுகுமுறைகள்
* இந்திய விவசாயத்தில் கார்பன் பொருளாதாரம்
* இந்தியாவில் நீரியல் வளர்ப்பு தீவனம் உற்பத்தி
* பண்ணைத் தொழிலுடன் சேர்ந்து முன்னேற்றம்
* இந்தியக் கால்நடை வளர்ப்பு கொள்கை
* AREE4D இல் கண்காணிப்பு மற்றும் மதிப்பீடு
* விவசாயிகளைச் சந்தையுடன் இணைத்தல்

மண்டல அத்தியாயங்கள்
-------------------

இந்தியாவில் பல்வேறு விவசாய முக்கியத்துவம் வாய்ந்த இடங்களில் அமைந்துள்ள பதினைந்து பிராந்திய அலுவல் பிரிவுகள் மூலம் இந்திய வேளாண் அறிவியல் கழகம் தனது நடவடிக்கைகளை நாடு முழுவதும் பரப்புகிறது. விரிவுரைகள், கருத்தரங்குகள், மாநாடுகள் மற்றும் பயிற்சிப் பட்டறைகள் மூலம் பொது விழிப்புணர்வை ஏற்படுத்தவும், பத்திரிகைகள் மற்றும் பிற அச்சு ஊடகவழி வேளாண் செயல் முறைகளை வெளியிடுவதற்கும், விவசாய அறிவியலாளர்களின் மண்டல வாரியாக தரவுத்தளங்களைத் தயாரிப்பதற்கும், விஞ்ஞானிகளிடையே ஆர்வத்தை உருவாக்குவதற்கும் மண்டல அலுவலகங்கள் பணிக்கப்பட்டுள்ளன. மண்டல அலுவலகங்கள் பெங்களூர், புவனேசுவரம், சென்னை, குவகாத்தி, ஐதராபாத்து, இம்பால், சோத்பூர், கர்னால், கொச்சி, கொல்கத்தா, இலக்னோ, லூதியானா, மும்பை, நாக்பூர் மற்றும் பட்னா ஆகிய இடங்களில் உள்ளன.

விருதுகள்
---------

வேளாண், சுற்றுச்சூழல் மற்றும் ஊட்டச்சத்து அறிவியலில், ஆண்டுதோறும் விருதுகள் மற்றும் பதக்கங்கள் மூலம் ஆராய்ச்சியை ஊக்குவிக்கிறது.

* நினைவு விருதுகள்
* அங்கீகார விருதுகள்
* இளம் விஞ்ஞானிகள் விருதுகள்
* அறக்கட்டளை விருதுகள்

மேலும், வேளாண் கழகம் பல்வேறு ஆராய்ச்சி மையங்கள், மாநில வேளாண் பல்கலைக்கழகங்கள் மற்றும் பிற இந்திய வேளாண் ஆராய்ச்சி அமைப்புகளில் பணிபுரியும் இளம் விஞ்ஞானிகளுக்கு ஆதரவளிப்பதை நோக்கமாகக் கொண்டு, மூன்று ஆண்டுக் காலத்திற்கு ஆராய்ச்சி நிதி உதவியினை *நாஸ்-டாடா இளம் விஞ்ஞானிகளின் ஆராய்ச்சி நிதியுதவி* திட்டத்தினை செயல்படுத்துகிறது. இந்த உதவித்தொகைகளுக்கு சர் டோராப்ஜி டாடா அறக்கட்டளை நிதியுதவி அளிக்கிறது.

ஆய்விதழ் மதிப்பு
----------------

இந்திய வேளாண் ஆராய்ச்சியாளர்களின் ஆய்வுப் பணியினை மதிப்பிடுவதற்காக, வேளாண் குழுமம் ஒரு 'மதிப்பினை' உருவாக்கியுள்ளது. இது பல்வேறு ஆய்விதழ்களை மதிப்பிடுகிறது. இது இரண்டு வெவ்வேறு அளவுகோல்களுடன் இரண்டு பிரிவுகளைக் கொண்டுள்ளது. தாம்சன் ராய்ட்டர்ஸின் தாக்க காரணி (ஆய்விதழ் மேற்கோள் அறிக்கைகள்) கொண்ட பத்திரிகைகளுக்கு 6.00இல் தொடங்கி அதிகபட்சமாக 20.00 என வழங்குகிறது. எந்தவொரு தாக்கக் காரணியையும் கொண்ட மற்றவர்களுக்கு, இது வெளியீட்டின் அதிர்வெண், தலையங்க குழு, வெளிநாட்டிலிருந்து கட்டுரை பங்களிப்புகள், கட்டுரைகளின் மேற்கோள் பகுப்பாய்வு போன்ற பல்வேறு நடவடிக்கைகளைப் பயன்படுத்துகிறது. ஆண்டு 2016 / மதிப்பிடப்பட்டது பத்திரிகைகள் காணப்படுகின்றன பெற்றது இங்கே பரணிடப்பட்டது 2016-11-30 at the வந்தவழி இயந்திரம் .

வெளியீடுகள்
-----------

தேசிய வேளாண் அறிவியல் கழகம் பல புத்தகங்கள், பத்திரிகைகள் மற்றும் அறிக்கைகளை வெளியிட்டுள்ளது, அவற்றில் சில குறிப்பிடத்தக்கவை:

* மான்கொம்பு சாம்பசிவன் சுவாமிநாதனின் 70வது பிறந்தநாள் வாழ்த்துத் தொகுதி.
* நிலையான உணவு மற்றும் ஊட்டச்சத்து பாதுகாப்பை அடைவதற்கான அசாதாரண வாய்ப்புகள். அறிவியல் மற்றும் பொதுக் கொள்கைக்கான நிகழ்ச்சி நிரல்
* பஞ்சாப் வேளாண்மைப் பல்கலைக்கழகம், லூதியானாவில் நடைபெற்ற மூன்றாவது வேளாண் அறிவியல் காங்கிரஸின் அழைக்கப்பட்ட மற்றும் பங்களிக்கப்பட்ட ஆவணங்கள் (இரண்டு தொகுதிகள்)
* வேளாண்-பல்லுயிர் பாதுகாப்பு, மேலாண்மை மற்றும் பயன்பாடு குறித்த செயல் திட்டம்
* பாலைவனங்களை பாலைவனச்சோலையாக மாற்றுதல்.
* இந்திய வேளாண்மை மாநிலம்.
* பீகார் விவசாய பிறை புத்துயிர் - ஒரு ஆய்வு அறிக்கை.
* இந்தியாவின் சீரழிந்த மற்றும் தரிசு நிலங்கள் - நிலை மற்றும் இடஞ்சார்ந்த விநியோகம்
* பாதுகாப்பு வேளாண்மை - செயல்திறன், சமத்துவம் மற்றும் சுற்றுச்சூழலை மேம்படுத்துவதற்கான கண்டுபிடிப்புகள் - பாதுகாப்பு வேளாண்மை குறித்த 4வது உலக காங்கிரஸின் தேர்ந்தெடுக்கப்பட்ட ஆவணங்கள்
* இந்திய வேளாண்மை நிலை - இந்தோ-கங்கை சமவெளி.
* மேம்பட்ட மற்றும் நீடித்த விவசாய உற்பத்தித்திறனுக்கான மண், தாவர மற்றும் விலங்குகளின் ஆரோக்கியம் என்ற கருப்பொருளில் எக்ஸ் வேளாண் அறிவியல் காங்கிரஸின் நடவடிக்கைகள்

1994 முதல் தேசிய வேளாண் அறிவியல் கழகம் ஆண்டுதோறும் ஆண்டு புத்தகத்தை வெளியிடுகிறது.தேசிய வேளாண் அறிவியல் கழகம் செய்தி*,* காலாண்டு ஆய்விதழ், வேளாண் செய்திகள் , நாளிதழ்கள், கொள்கை ஆவணங்கள் மற்றும் ஆண்டு திட்டமிடுபவர்கள் பற்றிய விவசாய செய்திகளை அடிப்படையாகக் கொண்ட ஒரு இதழையும் வெளியிடுகிறது.

மேலும் காண்க
------------

* இந்திய வேளாண் ஆராய்ச்சிக் குழுமம்
* இந்திய வேளாண் ஆராய்ச்சி நிறுவனம்

மேற்கோள்கள்
-----------

1. ↑  "acronym". Allacronyms. 2014. July 11, 2014 அன்று பார்க்கப்பட்டது.
2. 1 2  "conference". ஜூலை 14, 2014 அன்று மூலம் பரணிடப்பட்டது. July 11, 2014 அன்று பார்க்கப்பட்டது.
3. 1 2  "conference 2". ஜூலை 14, 2014 அன்று மூலம் பரணிடப்பட்டது. July 11, 2014 அன்று பார்க்கப்பட்டது.
4. ↑  "NASC". ICAR. July 11, 2014 அன்று பார்க்கப்பட்டது.
5. ↑  "Mission". NAAS. 2004. நவம்பர் 18, 2019 அன்று மூலம் பரணிடப்பட்டது. July 11, 2014 அன்று பார்க்கப்பட்டது.
6. ↑  "Objectives". NAAS. 2004. நவம்பர் 18, 2019 அன்று மூலம் பரணிடப்பட்டது. July 11, 2014 அன்று பார்க்கப்பட்டது.
7. ↑  "awards" (PDF). July 11, 2014 அன்று பார்க்கப்பட்டது.
8. ↑  "National Academy of Agricultural Sciences". *naasindia.org*. 2016-08-07 அன்று மூலம் பரணிடப்பட்டது. 2016-08-12 அன்று பார்க்கப்பட்டது.
9. ↑  "NAAS yearbook". NAAS. July 11, 2014 அன்று பார்க்கப்பட்டது.

வெளி இணைப்புகள்
---------------

* "National Academy of Agricultural Sciences on Karmayog". Karmayog. 2016. December 1, 2017 அன்று மூலம் பரணிடப்பட்டது. April 20, 2016 அன்று பார்க்கப்பட்டது.
* "Proceedings of the National Academy of Sciences, India Section B: Biological Sciences". Springer. 2016. April 20, 2016 அன்று பார்க்கப்பட்டது.